लगभग एक घण्टे के अपने वक्तव्य में सुश्री एडली ने न सिर्फ़ इन आन्दोलनों के सकारात्मक पहलुओं पर ज़ोर दिया बल्कि उनकी सीमाओं और उनके सम्मुख चुनौतियों को भी चिन्हित किया। उन्होंने मिस्र के आन्दोलन में सक्रिय तमाम श्रमिक संगठनों की संक्षिप्त विवेचना भी प्रस्तुत की। हलांकि मुख्य रूप से स्वयंस्फूर्त होने की वजह से और एक संगठित नेतृत्व और सोची समझी रणनीति के अभाव में ये आन्दोलन अब तेजी से अपनी ऊर्जा खोते जा रहे हैं।